b'\n_START_ARTICLE_\nTanu\n_START_PARAGRAPH_\nTanu on ajalooline abielunaise valgest linasest v\xc3\xb5i puuvillasest kokkumurtud riidet\xc3\xbckist m\xc3\xbctsitaoline peakate. _NEWLINE_Euroopas oli kasutusel keskajast, Eestis 17. sajandist._NEWLINE_Tanutamine, ka linutamine, oli pulmas pruudile abielunaise peakatte (tanu) pidulik p\xc3\xa4hepanemine. See oli eesti pulmakommete keskne rituaal, mis muutis pruudi noorikuks. Tanul oli palju kohalikke vorme, see oli kaunistatud tikandite, pitside ja lintidega._NEWLINE_T\xc3\xbcdruk ei tohtinud tanu kanda. Abielunaine aga ei tohtinud minna p\xc3\xb5lleta p\xc3\xb5llule ega tanuta k\xc3\xbclat\xc3\xa4navale (Rannu), tanuta ei tohtinud leibagi kasta (Juuru, Kodavere), \xc3\xbcle p\xc3\xb5randa astuda (P\xc3\xb5ltsamaa), last imetada (Rannu, Helme), lauas s\xc3\xbc\xc3\xbca (Kanepi).'